12.1 สรุปฐานะการเงินและผลการดำเนินงานในระยะ 3 ปีที่ผ่านมา

+-----------------------------+---------+---+-----------+---+----------+---+
| ข้อมูลทางการเงิน (หน่วย :       | 2551    |   | 2550      |   | 2549     |   |
| พันบาท)                      |         |   | ปรับปรุงใหม่ |   |          |   |
+-----------------------------+---------+---+-----------+---+----------+---+
| สินทรัพย์รวม 1                 | 7,      |   | 8,358,394 |   | 9        |   |
|                             | 340,529 |   |           |   | ,934,052 |   |
+-----------------------------+---------+---+-----------+---+----------+---+
| หนี้สินรวม                     | 6,      |   | 7,404,800 |   | 6        |   |
|                             | 639,494 |   |           |   | ,193,605 |   |
+-----------------------------+---------+---+-----------+---+----------+---+
| ทุนจดทะเบียนเรียกชำระแล้ว       | 1,      |   | 1,251,200 |   | 1        |   |
|                             | 251,200 |   |           |   | ,251,200 |   |
+-----------------------------+---------+---+-----------+---+----------+---+
| ส่วนของผู้ถือหุ้น 1               | 701,035 |   | 953,594   |   | 3        |   |
|                             |         |   |           |   | ,740,447 |   |
+-----------------------------+---------+---+-----------+---+----------+---+
| ร                           | 853,302 |   | 680,647   |   | 626,252  |   |
| ายได้จากการประกอบกิจการโรงแรม |         |   |           |   |          |   |
+-----------------------------+---------+---+-----------+---+----------+---+
| รายได้จากการขายอสังหาริมทรัพย์   | 960,017 |   | 120,605   |   | 1        |   |
|                             |         |   |           |   | ,913,935 |   |
+-----------------------------+---------+---+-----------+---+----------+---+
| รายได้รวม                    | 1,      |   | 860,001   |   | 2        |   |
|                             | 869,022 |   |           |   | ,603,494 |   |
+-----------------------------+---------+---+-----------+---+----------+---+
| กำไร (ขาดทุน) สุทธิ            | (2      |   | (1        |   | (        |   |
|                             | 52,559) |   | ,015,109) |   | 104,045) |   |
+-----------------------------+---------+---+-----------+---+----------+---+
| อัตราการเติบโต (%)            |         |   |           |   |          |   |
+-----------------------------+---------+---+-----------+---+----------+---+
| สินทรัพย์รวม 1                 | -12.2%  |   | -15.9%    |   | 20.4%    |   |
+-----------------------------+---------+---+-----------+---+----------+---+
| ร                           | 25.4%   |   | 9.0%      |   | 4.5%     |   |
| ายได้จากการประกอบกิจการโรงแรม |         |   |           |   |          |   |
+-----------------------------+---------+---+-----------+---+----------+---+
| รายได้จากการขายอสังหาริมทรัพย์   | 696.0%  |   | -93.7%    |   | 81.1%    |   |
+-----------------------------+---------+---+-----------+---+----------+---+
| รายได้รวม                    | 117.3%  |   | 66.9%     |   | 53.4%    |   |
+-----------------------------+---------+---+-----------+---+----------+---+
| ส่วนของผู้ถือหุ้น 1               | -26.5%  |   | -74.5%    |   | 49.9%    |   |
+-----------------------------+---------+---+-----------+---+----------+---+
| อัตราส่วนทางการเงิน (%)        |         |   |           |   |          |   |
+-----------------------------+---------+---+-----------+---+----------+---+
| อัตรากำไรขั้นต้น                | 43.4%   |   | -12.0%    |   | 26.1%    |   |
+-----------------------------+---------+---+-----------+---+----------+---+
| อัตรากำไรสุทธิ                 | -13.5%  |   | -118.0%   |   | -4.0%    |   |
+-----------------------------+---------+---+-----------+---+----------+---+
| อัตราผลตอบแทนผู้ถือหุ้น 1         | -30.5%  |   | -43.3%    |   | -3.5%    |   |
+-----------------------------+---------+---+-----------+---+----------+---+
| อัตราผลตอบแทนจากสินทรัพย์ 1     | -3.2%   |   | -11.1%    |   | -1.2%    |   |
+-----------------------------+---------+---+-----------+---+----------+---+
| ข้อมูลต่อหุ้น (บาท)              |         |   |           |   |          |   |
+-----------------------------+---------+---+-----------+---+----------+---+
| มูลค่าตามบัญชีต่อหุ้น 1            | 0.56    |   | 0.76      |   | 2.99     |   |
+-----------------------------+---------+---+-----------+---+----------+---+
| กำไรสุทธิต่อหุ้น 2               | (0.20)  |   | (0.81)    |   | (0.09)   |   |
+-----------------------------+---------+---+-----------+---+----------+---+
| อัตราส่วนราคาตลาดต่อกำไรสุทธิ 2  | (10.80) |   | (5.30)    |   | (53.31)  |   |
+-----------------------------+---------+---+-----------+---+----------+---+
| เงินปันผลต่อหุ้น                 | -       |   | -         |   | -        |   |
+-----------------------------+---------+---+-----------+---+----------+---+
|                             |         |   |           |   |          |   |
+-----------------------------+---------+---+-----------+---+----------+---+
| หมายเหตุ : ¹ ตัวเลขปี2549      |         |   |           |   |          |   |
| รวมด้วยส่วนเก                 |         |   |           |   |          |   |
| ินทุนจากการตีราคาสินทรัพย์ถาวรเพิ่ม |         |   |           |   |          |   |
| จำนวน 1,771,745,064 บาท     |         |   |           |   |          |   |
|                             |         |   |           |   |          |   |
| 2จำนว                       |         |   |           |   |          |   |
| นหุ้นที่ใช้คำนวณจากจำนวนถัวเฉลี่ยถ่ว |         |   |           |   |          |   |
| งน้ำหนักของหุ้นสามัญที่เรียกชำระแล้ว |         |   |           |   |          |   |
+-----------------------------+---------+---+-----------+---+----------+---+
|                             |         |   |           |   |          |   |
+-----------------------------+---------+---+-----------+---+----------+---+

12.2 คำอธิบายและการวิเคราะห์ฐานะการเงินและผลการดำเนินงาน

12.2.1 สรุปผลการดำเนินงานที่ผ่านมา

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) (GRANDE) เดิมชื่อ บริษัท
พี.เอส.ดีเวลลอปเม้นท์ กรุ๊ป ออฟ คอมปานีส์ จำกัด ก่อตั้งเมื่อปี พ.ศ.2531
ปัจจุบันมีกลุ่มผู้ถือหุ้นหลักได้แก่ บริษัท ไจแอนท์ เมอริเชียส โฮลดิ้งส์ บริษัท โฮเทล แอนด์
พร็อพเพอร์ตี้ ดีเวลลอปเม้นท์ จำกัด และกลุ่มครอบครัวนฤหล้า บริษัทฯ
ได้รับอนุญาตจากตลาดหลักทรัพย์แห่งประเทศไทยให้เข้าจดทะเบียนเป็นบริษัทมหาชนในกลุ่มบริการ
หมวดธุรกิจการท่องเที่ยวและสันทนาการ บริษัทฯ ได้ขายหุ้นเพิ่มทุนให้แก่ประชาชนทั่วไป (IPO)
เมื่อวันที่ 22-26 มกราคม 2547 จำนวน 150 ล้านหุ้น ในราคาหุ้นละ 4.85 บาท
และเริ่มการซื้อขายหุ้นในตลาดหุ้นนับแต่วันที่ 10 กุมภาพันธ์ 2547 เป็นต้นมา
ปัจจุบันมีทุนจดทะเบียนและทุนที่ชำระแล้ว 1,251.2 ล้านบาท แบ่งเป็นหุ้นสามัญจำนวน 1,251.2
ล้านหุ้น มูลค่าที่จดทะเบียนไว้หุ้นละ 1 บาท

เมื่อวันที่ 29 กุมภาพันธ์ 2551 บริษัทฯ ได้จดทะเบียนเปลี่ยนชื่อบริษัทฯ กับกระทรวงพาณิชย์จาก
“บริษัท แกรนด์ แอสเสท ดีเวลลอปเม้นท์ จำกัด (มหาชน)” เป็น “บริษัท แกรนด์ แอสเสท
โฮเทลส์ แอนด์ พรอพเพอร์ตี้ จำกัด (มหาชน)”

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน)
ได้กำหนดแผนการลงทุนระยะสั้นและระยะยาวในธุรกิจโรงงแรมและอสังหาริมทรัพย์ไว้อย่างชัดเจน
กล่าวคือ

ผลประกอบการในธุรกิจโรงแรมของบริษัทฯในปี2551 เพิ่มขึ้นจากระยะเดียวกันของปีที่แล้ว (2550)
อย่างไรก็ดีผลประกอบการของโรงแรมทั้งสองไม่เป็นไปตามเป้าหมายที่กำหนดไว้
เนื่องจากผลกระทบจากปัญหาทางการเมือง และความไม่สงบภายในประเทศ
ประกอบกับสภาพเศรษฐกิจโลก ซึ่งส่งผลกระทบต่อธุรกิจโรงแรมของประเทศ

ผลประกอบการในธุรกิจพัฒนาอสังหาริมทรัพย์ของบริษัทฯและบริษัทในเครือในปี 2551
เพิ่มขึ้นจากระยะเดียวกันของปีก่อน
อันเป็นผลสืบเนื่องจากการรับรู้รายได้เพิ่มเติมในโครงการพัฒนาอสังหาริมทรัพย์สองโครงการที่ได้ปิดการก่อสร้างลงในไตรมาสที่
2 ปี 2551
ด้วยค่าก่อสร้างที่อยู่ในวงเงินงบประมาณก่อสร้างและได้โอนกรรมสิทธิ์ในห้องชุดให้แก่ลูกค้าได้เป็นส่วนใหญ่ในปลายปี
2551 อันได้แก่ โครงการ เดอะ เทรนดี้ คอนโดมิเนียม และ โครงการ หัวหิน บลูลากูน

ในไตรมาสที่ 3 ปี 2551 ผู้ซื้อหุ้นกู้ของบริษัทฯซึ่งเป็นบริษัทที่เกี่ยวข้องกันที่อยู่ในต่างประเทศ
ประสบปัญหาทางธุรกิจและได้รับการพิทักษ์ทรัพย์ภายใต้กฏหมายของสหรัฐอเมริกา
มีการแต่งตั้งเจ้าหน้าที่พิทักษ์ทรัพย์โดยศาลสหรัฐอเมริกา
ส่งผลให้แผนของบริษัทที่จะออกหุ้นกู้อัตราดอกเบี้ยลอยตัวให้แก่บริษัทที่เกี่ยวข้องที่อยู่ในต่างประเทศรายนี้
เพื่อนำเงินมาใช้ในการก่อสร้างต้องชะงักงันไป ณ วันที่ 31 ธันวาคม 2551 บริษัทฯได้ออกหุ้นกู้
อัตราดอกเบี้ยลอยตัวจำนวน 4,997 ล้านบาทให้แก่ผู้ซื้อรายนี้ จากเหตุการณ์ดังกล่าว
ทำให้บริษัทฯกลับมาดำเนินการต่อไปได้ต่อเมื่อมีการปรับโครงสร้างหนี้ และมีแหล่งเงินทุนใหม่
ซึ่งคาดว่าน่าจะเป็นภายในปี 2552 นี้

สรุปผลการดำเนินงานที่ผ่านมา

1.  รายได้จากธุรกิจโรงแรมและอสังหาริมทรัพย์

ปี 2551 บริษัทฯ มีรายได้รวม 1,869 ล้านบาท ประกอบด้วยรายได้จากธุรกิจโรงแรม 853.3
ล้านบาท คิดเป็นสัดส่วนร้อยละ 45.7 ของรายได้รวม รายได้จากการขายอสังหาริมทรัพย์ 960.0
ล้านบาท คิดเป็นสัดส่วนร้อยละ 51.3 ของรายได้รวม และรายได้อื่นๆ 55.7
ล้านบาทคิดเป็นสัดส่วนร้อยละ 3 ของรายได้รวม

รายได้จากธุรกิจโรงแรมเพิ่มขึ้นร้อยละ 25 จาก 680.6 ล้านบาท ในปี 2550 เป็น 853.3
ล้านบาทในปี 2551 โดยมีสาเหตุจากการเปิดดำเนินการโรงแรมของบริษัทในเครือ เพิ่มขึ้นอีก 1
แห่งในจังหวัดเพชรบุรี คือ โรงแรมเ ชอราตัน หัวหิน รีสอร์ท แอนด์ สปา เมื่อกลางเดือนสิงหาคม
2550

รายได้จากการขายอสังหาริมทรัพย์ในปี 2551 เพิ่มขึ้นร้อยละ 696 เมื่อเทียบกับปี 2550
ซึ่งเกิดจากการที่บริษัทฯ
มีการรับรู้รายได้เพิ่มเติมหลังจากการปรับลดงบประมาณต้นทุนการก่อสร้างทำให้สามารถประหยัดค่าใช้จ่ายในโครงการพัฒนาอสังหาริมทรัพย์สองโครงการที่ได้ปิดการก่อสร้างลงแล้วในไตรมาสที่
2 ปี 2551 อันได้แก่ โครงการ เดอะ เทรนดี้ คอนโดมิเนียม และ โครงการหัวหิน บลูลากูน

2.  ต้นทุนและค่าใช้จ่ายในการขายและบริหาร และอื่นๆ

บริษัทฯ มีต้นทุนในการประกอบธุรกิจโรงแรมในปี 2551 จำนวน 294.5 ล้านบาท
หรือเพิ่มขึ้นร้อยละ 36 จากปี 2550 ที่มีต้นทุนเท่ากับ 217.2 ล้านบาท
การเพิ่มขึ้นของต้นทุนดังกล่าวเป็นการเพิ่มขึ้นจากการเปิดดำเนินธุรกิจโรงแรมอีกแห่งหนึ่งของบริษัทย่อย
อันได้แก่ โรงแรม เชอราตัน หัวหิน รีสอร์ท แอนด์ สปา
ส่วนต้นทุนในการขายบ้านพร้อมที่ดินและหน่วยในอาคารชุด บริษัทฯมีต้นทุนดังกล่าวในปี 2551 เท่ากับ
741.3 ล้านบาท เพิ่มขึ้นร้อยละ 6 จากปี 2550 ซึ่งการเพิ่มขึ้นของต้นทุนส่วนนี้
มีสาเหตุมาจากการรับรู้รายได้เพิ่มเติมดังที่กล่าวไว้ข้างต้น

บริษัทฯ มีค่าใช้จ่ายในการขายและบริหารและอื่นๆ ในปี 2551 เท่ากับ 804.5 ล้านบาท
เพิ่มขึ้นร้อยละ 8.7 จากปี 2550 ที่มีค่าใช้จ่ายขายและบริหารอื่นๆ อยู่ที่ 739.9 ล้านบาท
ซึ่งส่วนใหญ่เป็นการเพิ่มขึ้นของค่าเสื่อมราคาและ ค่าตัดจำหน่ายจากการเปิดดำเนินธุรกิจโรงแรม
เชอราตัน หัวหิน รีสอร์ท แอนด์ สปา ของบริษัทย่อย
ประกอบกับการรับรู้เงินชดเชยค่าเสียหายแก่ลูกค้าโครงการพัฒนาธุรกิจอสังหาริมทรัพย์
เนื่องจากโครงการล่าช้าและไม่แล้วเสร็จตามกำหนด
การรับรู้ผลขาดทุนเงินชดเชยค่าเสียหายแก่บริษัทผู้รับเหมาก่อสร้างและผู้บริหารโครงการก่อสร้างตลอดจนการรับรู้ค่าใช้จ่ายส่วนกลางเฉลี่ยของปีก่อนและปีนี้จากนิติบุคคลอาคารชุดเป็นต้น

3.  กำไรขั้นต้นจากการดำเนินการ

บริษัทฯ มีกำไรขั้นต้นในปี 2551 จำนวน 794.4 ล้านบาท เพิ่มขึ้นในอัตราร้อยละ 913
เมื่อเทียบกับปี 2550 ซึ่งมีกำไรขั้นต้นเป็นยอดติดลบ 97.7 ล้านบาท
โดยในส่วนของธุรกิจโรงแรมมีอัตรากำไรขั้นต้นลดลงเหลือร้อยละ 65.5 ในปี 2551 จากร้อยละ
68 ในปี 2550 ทั้งนี้เป็นผลจากการที่มีโรงแรมของบริษัทฯย่อยเปิดดำเนินการเพิ่มขึ้นอีก 1 แห่ง
และการปรับเปลี่ยนนโยบายด้านราคาและกลุ่มลูกค้าเป้าหมายจากผลของความไม่แน่นอนทางการเมืองในประเทศ
และภาวะเศรษฐกิจตกต่ำทั่วโลก ซึ่งได้ส่งผลกระทบต่ออุตสาหกรรมการท่องเที่ยวและโรงแรม
ในส่วนของธุรกิจอสังหาริมทรัพย์มีกำไรขั้นต้นเท่ากับ 218 ล้านบาท เพิ่มขึ้นจากปี 2550
ซึ่งมีกำไรขั้นต้นเท่ากับยอดติดลบ 576.4 ล้านบาท
โดยมีสาเหตุมาจากการรับรู้รายได้เพิ่มเติมในโครงการพัฒนาอสังหาริมทรัพย์สองโครงการตามที่ได้กล่าวในข้างต้น

ฐานะการเงิน

1) สินทรัพย์

สินทรัพย์รวมของบริษัทฯ ณ 31 ธันวาคม 2551 มีจำนวน 7,340.5 ล้านบาท ลดลง 1,017.8
ล้านบาท หรือร้อยละ 12 เมื่อเทียบกับสินทรัพย์รวม จำนวน 8,358.3
ล้านบาทหลังการปรับปรุงรายการ ณ วันที่เดียวกันในปี 2550
โดยส่วนใหญ่เป็นการลดลงในสินทรัพย์หมุนเวียนประเภทมูลค่างานที่เสร็จแต่ยังไม่ได้เรียกชำระจำนวน
809.2 ล้านบาท และต้นทุนการพัฒนาอสังหาริมทรัพย์ จำนวน 385.8 ล้านบาท
ซึ่งล้วนเป็นผลสืบเนื่องจากตั้งแต่ไตรมาสที่ 3 ของปี 2551
บริษัทได้มีการโอนกรรมสิทธิ์ห้องชุดส่วนใหญ่ให้แก่ลูกค้าในโครงการพัฒนาอสังหาริมทรัพย์ที่ได้ปิดการก่อสร้างลงแล้ว
คือโครงการ เดอะ เทรนดี้
ตลอดจนการรับรู้การปรับลดลงของต้นทุนงบประมาณการก่อสร้างของสองโครงการที่ได้ปิดการก่อสร้างลงในไตรมาสที่
2 ของปี 2551 และรับรู้ต้นทุนที่สามารถประหยัดได้ อันได้แก่โครงการเดอะ เทรนดี้ และ
โครงการ หัวหิน บลูลากูน ดังที่กล่าวไว้ข้างต้นในหัวข้อการวิเคราะห์ ผลการดำเนินงาน
ในขณะที่สินทรัพย์ไม่หมุนเวียนประเภทที่ดิน อาคารและ อุปกรณ์เพิ่มขึ้นจำนวน 219.4 ล้านบาท
โดยมีรายละเอียดสินทรัพย์ต่างๆ ดังนี้

-   มูลค่างานที่เสร็จแต่ยังไม่ได้เรียกชำระ ณ วันที่ 31 ธันวาคม 2551 บริษัท ฯ
    มีมูลค่างานที่เสร็จแต่ยังไม่ได้เรียกชำระเท่ากับ 116.1 ล้านบาท คิดเป็นร้อยละ 1.6
    ของสินทรัพย์รวมและลดลงจำนวน 809.2 ล้านบาท เมื่อเทียบกับ จำนวน 925.3 ล้านบาท ณ
    วันที่ 31 ธันวาคม 2550 ดังปรากฎรายละเอียดในหมายเหตุประกอบงบการเงินที่ 9
    โดยเป็นการลดลงในโครงการ เดอะ เทรนดี้ และ โครงการหัวหิน บลูลากูน จำนวน 782
    ล้านบาท และ 28 ล้านบาท ตามลำดับ

-   ต้นทุนการพัฒนาอสังหาริมทรัพย์ ณ วันที่ 31 ธันวาคม 2551
    บริษัทมีต้นทุนการพัฒนาอสังหาริมทรัพย์คงเหลือสุทธิ จำนวน 1,128.7 ล้านบาท คิดเป็นร้อยละ
    15.4 ของสินทรัพย์รวมและลดลง จำนวน 385.8 ล้านบาท เมื่อเทียบกับมูลค่าคงเหลือสุทธิ
    1,514.4 ล้านบาท ณ สิ้นปี 2550 ดังรายละเอียดในหมายเหตุประกอบงบการเงินที่ 11
    โดยเป็นการลดลงในโครงการ เดอะ เทรนดี้
    จากการโอนกรรมสิทธิ์ในห้องชุดให้แก่ลูกค้าเป็นส่วนใหญ่ดังที่กล่าวไว้ข้างต้นรวมถึงการตั้งค่าเผื่อด้อยค่าของสินทรัพย์
    จำนวน 14.9 ล้านบาท ในโครงการพัฒนาอสังหาริมทรัพย์แห่งหนึ่งในบริษัทย่อย

-   ที่ดิน อาคารและอุปกรณ์ : ณ สิ้นปี 2551 บริษัทฯ มีที่ดิน อาคารและอุปกรณ์สุทธิ จำนวน
    5,097 ล้านบาท คิดเป็นร้อยละ 69.4 ของ สินทรัพย์รวม และเพิ่มขึ้นจำนวน 219.4
    ล้านบาท จากสิ้นปี 2550 ซึ่งมีจำนวน 4,877.7 ล้านบาท สินทรัพย์ส่วนใหญ่ที่เพิ่มขึ้น
    เป็นการเพิ่มขึ้นเนื่องจากระหว่างการก่อสร้างอาคารโรงแรมซึ่งยังไม่แล้วเสร็จ อันได้แก่
    โครงการโรงแรมคราวน์ พลาซ่า สุขุมวิท โครงการโรงแรมเดอะ รีเจนท์ แบงคอก
    และโครงการโรงแรมเลอ เมอริเดียน พัทยา รีสอร์ท
    ในจำนวนที่เพิ่มขึ้นดังกล่าวได้รวมถึงดอกเบี้ยจ่ายและค่าใช้จ่ายทางการเงินที่เกี่ยวข้อง
    ซึ่งเกิดขึ้นจากการกู้ยืมเป็นส่วนหนึ่งของต้นทุนงานระหว่างการก่อสร้างเป็นจำนวนเงินประมาณ
    142.3 ล้านบาท และตามที่กล่าวไว้ในหมายเหตุงบการเงินข้อ 4 ในปีปัจจุบัน
    บริษัทฯได้เปลี่ยนนโยบายการบัญชีเกี่ยวกับการแสดงมูลค่าที่ดินอาคารและอุปกรณ์สุทธิจากวิธีราคาที่ตีใหม่
    เป็นวีธีราคาทุน เพื่อเป็นการเปรียบเทียบ ซึ่งทำให้บริษัทฯต้องทำการปรับย้อนหลังงบการเงินปี
    2550 เพื่อสะท้อนถึงการเปลี่ยนแปลงนโยบายการบัญชี ดังกล่าว

2) หนี้สินรวม

ณ สิ้นปี 2551 หนี้สินรวมของบริษัทฯ ลดลงจำนวน 763.3 ล้านบาทหรือคิดเป็นร้อยละ 10.3
จากจำนวน 7,404.8 ล้านบาท ในปี 2550 เป็น 6,639.5 ล้านบาท
ส่วนใหญ่เป็นการลดลงในหนี้สินหมุนเวียนจำนวน 1,365.9 ล้านบาท
ซึ่งเป็นการชำระคืนเงินกู้ยืมระยะยาวจากธนาคาร ส่วนที่ถึงกำหนดชำระภายในหนึ่งปี จำนวน
837.9 ล้านบาท ในเดือน ต.ค. ปี 2551 และการลดลงจำนวน 462.5ล้านบาท
ในเงินมัดจำรับอสังหาริมทรัพย์ ดังที่กล่าวไว้ ในส่วนของการวิเคราะห์ผลการดำเนินงานและ
สินทรัพย์ข้างต้น ในขณะที่หนี้สินไม่หมุนเวียน ณ สิ้นปี 2551 เพิ่มขึ้น 600.6 ล้านบาท จากจำนวน
4,932.9 ล้านบาท ณ สิ้นปี 2550 เป็นจำนวน 5,533.5 ล้านบาท เนื่องจากบริษัทฯ
ได้รับเงินเพิ่มเติมในหุ้นกู้ระยะยาวจากบริษัทฯ ที่เกี่ยวข้องกันในระหว่างสามไตรมาสแรกของปี
2551 จำนวน 612.3 ล้านบาท และในไตรมาสที่สาม ของปี 2551 บริษัท ฯ
ดังกล่าวได้ประสบปัญหาทางธุกิจและได้รับการพิทักษ์ทรัพย์ภายใต้กฏหมายต่างประเทศ
ทำให้การเบิกเงินกู้ของบริษัทฯได้หยุดชะงักลงชั่วคราว ซึ่ง ณ วันที่ 31 ธันวาคม 2551
วงเงินหุ้นกู้คงเหลือของบริษัทฯที่ยังไม่ได้เบิกใช้มีจำนวน 4,997 ล้านบาท

3) ส่วนของผู้ถือหุ้น

ส่วนของผู้ถือหุ้น ณ วันที่ 31 ธันวาคม 2551 เท่ากับ 701.0 ล้านบาทลดลง 252.6 ล้านบาท
หรือลดลงร้อยละ 26.5 จากปี 2550 โดยส่วนใหญ่เป็นผลจากผลประกอบการที่ขาดทุนในปี 2551
จำนวน 252.6 ล้านบาทดังที่กล่าวไว้ในหัวข้อคำอธิบายผลการดำเนินงาน

4) แหล่งที่มาของเงินทุน

ในปี 2551 แหล่งที่มาของเงินทุนที่สำคัญของบริษัทฯ
ส่วนใหญ่มาจากเงินที่รับเพิ่มเติมในหุ้นกู้ระยะยาว
เพื่อใช้ในการพัฒนาโครงการต่างๆที่ยังไม่แล้วเสร็จ
และเงินสดสุทธิรับจากผลประกอบการในธุรกิจโรงแรม 2 แห่ง
และการโอนห้องชุดของธุรกิจอสังหาริมทรัพย์โครงการ เดอะ เทรนดี้
เพื่อใช้เป็นเงินทุนหมุนเวียนและการชำระคืนหนี้เงินกู้

5) การบริหารจัดการสภาพคล่อง

ในปี 2551
แหล่งที่มาของเงินทุนที่สำคัญของบริษัทฯส่วนใหญ่มาจากเงินสดสุทธิจากกิจการดำเนินงานของธุรกิจโรงแรม
2 แห่ง และธุรกิจอสังหาริมทรัพย์จากการโอนห้องชุดเป็นส่วนใหญ่ของโครงการ เดอะ เทรนดี้
ดังที่กล่าวไว้ข้างต้น รวมเป็นเงินจำนวน 1,115.8 ล้านบาท
และเงินสดที่ได้รับจากการออกหุ้นกู้ระยะยาวจำนวน 612.3 ล้านบาท
โดยเงินสดสุทธิดังกล่าวได้นำไปใช้ในการพัฒนาโครงการต่างๆที่ยังไม่แล้วเสร็จจำนวน 313.5
ล้านบาท และการชำระคืนหนี้เงินกู้ระยะสั้นจากสถาบันการเงินจำนวน 185 ล้านบาท
เงินกู้ระยะยาวจากธนาคารจำนวน 837.9 ล้านบาท และดอกเบี้ยจ่ายจำนวน 350.7 ล้านบาท
ดังที่แสดงไว้ในงบกระแสการเงินสด